STARK บวก 4% โบรกมองกำไรปี 63 โตกระฉูด 3 เท่าตัวแตะ 1 พันลบ.
STARK บวก 4% โบรกมองกำไรปี 63 โตกระฉูด 3 เท่าตัวแตะ 1 พันลบ.
25 ธ.ค. 2563

ผู้สื่อข่าวรายงานว่า ราคาหุ้น บริษัท สตาร์ค คอร์เปอเรชั่น จำกัด (มหาชน) หรือ STARK ณ เวลา 2.56 น. อยู่ที่ระดับ 2.56 บาท บวก 0.10 บาท หรือ 4.07% สูงสุดที่ระดับ 2.70 บาท ต่ำสุดที่ระดับ 2.46 บาท ด้วยมูลค่าการซื้อขาย 925.86 ล้านบาท

ด้าน บล.เอเอสแอล ระบุคาดการณ์กำไรปี 2563 เติบโตโดดเด่นจากการรับรู้รายได้ธุรกิจใหม่ และประสิทธิการผลิตที่เพิ่มขึ้น เราคาดว่ากำไรในปีนี้จะอยู่ที่ 1 พันล้านบาท เติบโตอย่างมีนัยสำคัญ 315% จากช่วงเดียวกันของปีก่อน จากยอดขายของ PDITL ที่เติบโตอยู่ที่ระดับ 25% ตามที่บริษัทคาดการณ์
อีกทั้งการรับรู้รายได้เต็มปีของ ADS และรายได้ 9 เดือนของ Thipha และ Dovina รวมถึงการเข้าซื้อกิจการทำให้เกิด Synergy ลดขั้นตอน ในการจัดหาวัตถุดิบขั้นตอนการผลิตที่สั้นลง เราคงคำแนะนำ “ซื้อ” ที่ราคาเป้าหมายปี 64 เท่ากับ 2.40 บาท